
讬讘诪讜转 驻讙 注"讘 - 驻讬专讜砖 砖讟讬讬谞讝诇抓

讗讬谉 讗讚诐 讗讜住专 讚讘专 砖讗讬谞讜 砖诇讜, 讜讻讬讜谉 砖讗讬谉 讛转讘讜讗讛 砖诇讜, 讗讬谞讜 讬讻讜诇 诇讗住讜专 讗讜转讛. 讜诇讚讘专讬 砖诪讜讗诇, 讛诇讻讛 讻专' 讬讜住讬 讙诐 讘讝讛.


讗讬讘注讬讗 诇讛讜 [谞砖讗诇讛 诇讛诐 诇诇讜诪讚讬诐] 砖讗诇讛 讝讜: 讘讗谞讚专讜讙讬谞讜住 诪讛 诇讬 讗诪专 砖诪讜讗诇, 讻诇讜诪专, 诪讛 讚注转讜 砖诇 砖诪讜讗诇? 砖讛专讬 讘砖诐 专讘 驻住拽讜 讛诇讻讛 讘讗谞讚专讜讙讬谞讜住 讻专' 讬讜住讬, 讜砖诪讜讗诇 诇讗 驻讬专砖 诪讛 讚注转讜 讘注谞讬谉 讝讛. 讜诪爪讬注讬诐, 转讗 砖诪注 [讘讜讗 讜砖诪注] 专讗讬讛 诇讚讘专 诪诪讛 砖讗诪专 砖诪讜讗诇 诇专讘 注谞谉: 诇讬转讗 [讗讬谉 诪拽讜诐] 诇讘专讬讬转讗 诪拽诪讬 诪转谞讬转讬谉 [诪驻谞讬 诪砖谞转谞讜], 诪砖诪注 砖砖诪讜讗诇 讗讬谞讜 诪拽讘诇 讗转 讚注转 专' 讬讜住讬 讘讘专讬讬转讗 砖讗谞讚专讜讙讬谞讜住 讛讜讗 讘专讬讛 讘驻谞讬 注爪诪讛.


讜砖讜讗诇讬诐: 讘讛专讻讘讛 诪讛 诇讬 讗诪专 砖诪讜讗诇, 诪讛 讚注转 砖诪讜讗诇? 讜诪爪讬注讬诐, 转讗 砖诪注 [讘讜讗 讜砖诪注], 砖讗诪专 诇讬讛 [诇讜] 砖诪讜讗诇 诇专讘 注谞谉: 转谞讬 [砖谞讛] 讻诪讗谉 讚讗诪专 [讻讚注转 诪讬 砖讗讜诪专] 砖诇砖讛 讜砖诇砖讬诐, 讛专讬 砖驻住拽 讘注谞讬谉 讝讛 诇讗 讻专' 讬讜住讬 讗诇讗 讻专' 讬讛讜讚讛.


讜注讜讚 砖讜讗诇讬诐: 讘注谞讬谉 拽讜砖讬 诪讛 诇讬 讗诪专 专讘, 诪讛 讛讬讗 讚注转 专讘, 讛讗诐 驻住拽 讻专' 讬讜住讬? 诇砖讗诇讛 讝讜 诇讗 谞诪爪讗讛 转砖讜讘讛, 讜诪住讻诪讬诐: 转讬拽讜 [转注诪讜讚] 讛砖讗诇讛 讘诪拽讜诪讛.


讜注讜讚 砖讗诇讛 谞砖讗诇讛: 讘拽讬讚讜砖 转讘讜讗讛 讘讻诇讗讬 讛讻专诐 诪讛 诇讬 讗诪专 专讘? 讗诪专 专讘 讬讜住祝: 转讗 砖诪注 [讘讜讗 讜砖诪注] 专讗讬讛 诪诪讛 砖讗诪专 专讘 讛讜谞讗 讗诪专 专讘: 讗讬谉 讛诇讻讛 讻专' 讬讜住讬. 讗诪专 诇讬讛 [诇讜] 讗讘讬讬: 诪讗讬 讞讝讬转 讚住诪讻转 讗讛讗 [诪讛 专讗讬转 砖讗转讛 住讜诪讱 注诇 讝讛]? 住诪讜讱 讗讛讗 [注诇 讝讛]! 砖讬砖 诪拽讜专 讗讞专 鈥� 砖讗诪专 专讘 讗讚讗 讗诪专 专讘: 讛诇讻讛 讻专' 讬讜住讬. 讜讗诐 讻谉 讬砖 讙诐 诪住讜专转 砖驻住拽 讛诇讻讛 讻专' 讬讜住讬! 讜诪砖讬讘讬诐: 讻砖讗诪专讜 "讗诪专讬 讘讬 [讗诪专讜 讞讻诪讬 讘讬转 诪讚专砖讜] 砖诇 专讘" 鈥� 诪谞讜 [诪讬 讛讜讗], 诇诪讬 讛转讻讜讜谞讜? 鈥� 讛专讬 讝讛 讻讬谞讜讬 诇专讘 讛讜谞讗, 讜讛诇讗 专讘 讛讜谞讗 讗诪专: 讗讬谉 讛诇讻讛 讻专' 讬讜住讬. 讜诇讻谉 砖诪讜注讛 讝讜 砖诪住专讛 专讘 讗讚讗 讘砖诐 专讘 讗讬谞谞讛 诪讚讜讬讬拽转, 讜讬砖 诇住诪讜讱 注诇 讚讘专讬 专讘 讛讜谞讗 转诇诪讬讚讜 讛诪讜讘讛拽.


讗 砖谞讬谞讜 讘诪砖谞讛, 专' 讬讛讜讚讛 讗讜诪专: 讟讜诪讟讜诐 砖谞拽专注 讜谞诪爪讗 讝讻专 鈥� 讗讬谞讜 讞讜诇抓, 诪驻谞讬 砖讛讜讗 讻住专讬住. 讗诪专 专' 讗诪讬: 诪讗讬 注讘讬讚 诇讬讛 [诪讛 讛讬讛 注讜砖讛 诇讜] 专' 讬讛讜讚讛 诇讟讜诪讟讜诐 砖讛讬讛 讘注讬专 讘讬专讬 讚讗讜转讘讜讛 讗讘讬 讻讜专住讬讛 [砖讛讜砖讬讘讜 讗讜转讜 注诇 讻住讗] 诇爪讜专讱 谞讬转讜讞, 讜讗讬拽专注 [讜谞拽专注] 讛拽专讜诐 讛诪讻住讛 讗转 讗讘专讜 讜讗讞专 讻讱 讗讜诇讬讚 砖讘注 讘谞讬谉 [讛讜诇讬讚 砖讘注讛 讘谞讬诐], 讛专讬 砖讗谞专讜讙讬谞讜住 砖谞拽专注 讗讬谞讜 讘讛讻专讞 住专讬住! 讜诪砖讬讘讬诐: 专' 讬讛讜讚讛 讗诪专 诇讱 [讛讬讛 讗讜诪专 诇讱]: 讞讝专 (讞驻砖) 注诇 讘谞讬讜 诪讗讬谉 讛诐, 砖讗讬谞讜 诪讗诪讬谉 砖讘谞讬诐 讗诇讜 讛诐 砖诇讜, 讗诇讗 诪讗讬砖 讗讞专 讛诐.


转谞讬讗 [砖谞讜讬讛 讘专讬讬转讗], 专' 讬讜住讬 讘专' 讬讛讜讚讛 讗讜诪专: 讟讜诪讟讜诐 诇讗 讬讞诇讜抓, 砖诪讗 讬拽专注 讜谞诪爪讗 住专讬住 讞诪讛. 讜砖讜讗诇讬诐: 诪讚讜注 诪谞住讞 讛讜讗 讗转 讚讘专讬讜 讻讱? 讗讟讜 [讜讻讬] 讻诇 讟讜诪讟讜诐 讚诪拽专注 [砖谞拽专注] 讝讻专 讛讜讬 [讛讜讗]? 讛诇讗 讬讬转讻谉 砖讬讬诪爪讗 谞拽讬讘讛! 讜诪住讘讬专讬诐: 讛讻讬 拽讗诪专 [讻讱 讗诪专], 讻讱 讬砖 诇讛讘讬谉 讗转 讚讘专讬讜: 砖诪讗 讬拽专注 讜谞诪爪讗 谞拽讘讛 讜讜讚讗讬 讗讬谞讜 讬讻讜诇 诇讞诇讜抓, 讜讗驻讬诇讜 谞诪爪讗 讝讻专 鈥� 砖诪讗 讬诪爪讗 住专讬住 讞诪讛.


讜砖讜讗诇讬诐: 诪讗讬 讘讬谞讬讬讛讜 [诪讛 讛讛讘讚诇 讘讬谞讬讛诐] 讘讬谉 专' 讬讛讜讚讛 讜讘讬谉 讘谞讜 专' 讬讜住讬 讛诇讻讛 诇诪注砖讛? 讗诪专 专讘讗: 诇注谞讬谉 诇驻住讜诇 讘诪拽讜诐 讗讞讬谉, 砖讗诐 讛讬讜 注讜讚 讗讞讬诐 诇诪转 诪诇讘讚 讛讟讜诪讟讜诐, 讜讛讟讜诪讟讜诐 讞诇抓, 讛专讬 诇讚注转 专' 讬讛讜讚讛, 砖讜讚讗讬 住专讬住 讛讜讗, 讗讬谉 讞诇讬爪转讜 讻诇讜诐, 讜讗讬谞讜 驻讜住诇 讗转 讛讗讞讬诐 讛讗讞专讬诐 诪诇讬讬讘诐. 讜诇讚注转 专' 讬讜住讬 讘专' 讬讛讜讚讛 住驻拽 住专讬住 讛讜讗 讜驻讜住诇. 讜讻谉 诇注谞讬谉 诇讞诇讜抓 砖诇讗 讘诪拽讜诐 讗讞讬谉, 砖讗诐 讗讬谉 讗讞讬诐 讗讞专讬诐, 讛讗诐 爪专讬讱 讛讟讜诪讟讜诐 诇讞诇讜抓, 砖诇讚注转 专' 讬讛讜讚讛 讜讚讗讬 讗讬谞讜 爪专讬讱, 讜诇讚注转 专' 讬讜住讬 讘专' 讬讛讜讚讛 爪专讬讱 诪住驻拽. 讗诇讛 讛讛讘讚诇讬诐 砖讗讬讻讗 讘讬谞讬讬讛讜 [砖讬砖 讘讬谞讬讛诐].


讘 讗诪专 专讘 砖诪讜讗诇 讘专 讬讛讜讚讛 讗诪专 专' 讗讘讗 讗讞讜讛 [讗讞讬讜] 砖诇 专' 讬讛讜讚讛 讘专 讝讘讚讬 讗诪专 专讘 讬讛讜讚讛 讗诪专 专讘: 讗谞讚专讜讙讬谞讜住 讞讬讬讘讬谉 注诇讬讜 住拽讬诇讛, 讗诐 讘讗 讗讞专 注诇讬讜 诪砖转讬 诪拽讜诪讜转; 讛谉 讻砖讘讗 注诇讬讜 讘驻讬 讛讟讘注转 讻讚专讱 砖讘讗 注诇 讛讝讻专, 讜讛谉 砖讘讗 注诇讬讜 讘讗讘专 讛谞拽讘讜转 砖诇讜. 诪讬转讬讘讬 [诪拽砖讬诐] 注诇 讻讱 诪诪讛 砖砖谞讬谞讜, 专' 讗诇讬注讝专 讗诪专: 讗谞讚专讜讙讬谞讜住 讞讬讬讘讬谉 注诇讬讜 住拽讬诇讛 讻讘讝讻专. 讘诪讛 讚讘专讬诐 讗诪讜专讬诐 鈥� 砖讘讗 注诇讬讜 讘讝讻专讜转 砖诇讜, 讻诇讜诪专 讻讚专讱 砖讘讗讬诐 注诇 讛讝讻专, 讗讘诇 讗诐 讘讗 讘谞拽讘讜转 砖诇讜 鈥� 驻讟讜专!


讜诪砖讬讘讬诐: 讛讜讗, 专讘, 砖讗诪专, 住讘讜专, 讻讬 讛讗讬 转谞讗 [讻诪讜 转谞讗 讝讛], 讚转谞讬讗 [砖讻谉 砖谞讬谞讜 讘讘专讬讬转讗], 专' 住讬诪讗讬 讗讜诪专: 讗谞讚专讜讙讬谞讜住 讞讬讬讘讬谉 注诇讬讜 住拽讬诇讛 诪砖转讬 诪拽讜诪讜转. 讜砖讜讗诇讬诐: 诪讗讬 讟注诪讗 [诪讛 讛讟注诐] 砖诇 专' 住讬诪讗讬? 讗诪专 专讘讗: 讛讞讻诐 讘专 讛诪讚讜专讬 讗住讘专讗 [讛住讘讬专] 诇讬 讗转 讛讚讘专, 讜诪爪讗 诇讜 专诪讝 诪谉 讛诪拽专讗, 砖谞讗诪专: "讜讗转 讝讻专 诇讗 转砖讻讘 诪砖讻讘讬 讗砖讛" (讜讬拽专讗 讬讞, 讻讘), 讗讬 讝讛讜 讝讻专 砖讬砖 讘讜 砖谞讬 诪砖讻讘讜转 鈥� 讛讜讬 讗讜诪专 讝讛 讗谞讚专讜讙讬谞讜住, 砖诪诇砖讜谉 专讘讬诐 "诪砖讻讘讬", 谞专讗讛 砖诪讞讬讬讘 讘驻讜注诇 注诇 砖谞讬讛诐.


讜专讘谞谉 [讜讞讻诪讬诐], 讛讞讜诇拽讬诐 注诇 专' 住讬诪讗讬 诪讛 讛诐 讗讜诪专讬诐? 鈥� 讗祝 注诇 讙讘 讚讗讬转 讘讬讛 [讗祝 注诇 驻讬 砖讬砖 讘讜] 砖谞讬 诪砖讻讘讜转 鈥� "讜讗转 讝讻专" 讻转讬讘, 讜诇讻谉 谞住拽诇讬诐 注诇讬讜 讚讜讜拽讗 讻砖砖讻讬讘转讜 讛讬转讛 讻讝讻专.


讜砖讜讗诇讬诐: 讜专讘谞谉 [讜讞讻诪讬诐] 讛诪驻专砖讬诐 讻诇 驻住讜拽 讝讛 诇讙讘讬 讗谞讚专讜讙讬谞讜住, 讜讗讬谞诐 诇诪讚讬诐 诪诪谞讜 注诇 砖谞讬 诪砖讻讘讜转, 讝讻专 讙专讬讚讗 [讘诇讘讚] 诪谞讗 诇讛讜 [诪谞讬讬谉 诇讛诐] 砖讗住讜专 诇讘讜讗 注诇讬讜? 讜诪砖讬讘讬诐: 诪"讗砖讛" (砖谞讗诪专: "诪砖讻讘讬 讗砖讛"). 讜砖讜讗诇讬诐: 讘讗砖讛 讗住讜专讛, 诇讞讬讬讘 讗转 讛讘讗 注诇讬讛 讘讬讗讛 砖诇讗 讻讚专讻讛, 诪谞讗 诇讛讜 [诪谞讬讬谉 诇讛诐]? 讜诪砖讬讘讬诐: 诪专讬讘讜讬 讛志讜' 砖诇 "讜 讗转... 讗砖讛".


讙 讗诪专 专讘 砖讝讘讬 讗诪专 专讘 讞住讚讗: 诇讗 诇讻诇 讗诪专 专' 讗诇讬注讝专 砖讗谞讚专讜讙讬谞讜住 讝讻专 诪注诇讬讗 [诪注讜诇讛, 讙诪讜专] 讛讜讗, 砖讗诐 讗转讛 讗讜诪专 讻谉 砖讗谞讚专讜讙讬谞讜住 讛讜讗 讝讻专 诇讻诇 讚讘专, 讗诐 讻谉 讘诪讜拽讚砖讬诐, 讻诇讜诪专, 诇注谞讬谉 拽专讘谞讜转, 讗诐 讛拽讚讬砖 注讜祝 讗谞讚专讜讙讬谞讜住, 讬拽讚砖 讗诐 诪拽讚讬砖讬诐 讗讜转讜.


讜诪谞诇谉 讚诇讗 拽讚砖 [讜诪谞讬讬谉 诇谞讜 砖讗讬谞讜 拽讚讜砖] 鈥�/span> 讚转谞讜 专讘谞谉 [砖砖谞讜 讞讻诪讬诐]: 注讜祝 讛谞专讘注 诇讗讚诐, 讜讛诪讜拽爪讛 讻讚讬 诇讛砖转诪砖 讘讜 诇爪讜专讱 注讘讜讚讛 讝专讛, 讜讛谞注讘讚, 砖讗讜转讜 注爪诪讜 注讘讚讜 讻注讘讜讚讛 讝专讛, 讜讛讗转谞谉 砖谞转谞讜 诇讝讜谞讛, 讜讻谉 诪讞讬专 讻诇讘, 砖讛讞诇讬祝 讗讜转讜 转诪讜专转 讻诇讘, 讜讻谉 讟讜诪讟讜诐 讜讗谞讚专讜讙讬谞讜住 鈥� 讻诇 讗诇讛 讗诐 谞讛讙 讘讛诐 讻讘拽专讘谞讜转 讜诪诇拽 (讜诇讗 砖讞讟) 讗讜转诐, 诪讟诪讗讬谉 讘讙讚讬诐 讗讘讬转 [讘讘讬转] 讛讘诇讬注讛, 砖讻讬讜谉 砖谞讻谞住 讛讘砖专 诇讘讬转 讛讘诇讬注讛 砖讘讗讚诐 鈥� 谞讟诪讗 讛讗讚诐, 讜诪讟诪讗 讙诐 讗转 讛讘讙讚讬诐 砖注诇讬讜. 讜讝讗转 讻讬讜谉 砖拽专讘谉 讛注讜祝 谞注砖讛, 讘诪拽讜诐 讘砖讞讬讟讛 鈥� 讘诪诇讬拽讛, 讜诪诇讬拽讛 诪讻砖讬专讛 诇讗讻讬诇讛 专拽 注讜祝 砖讛讜讗 拽专讘谉, 讜讗讬诇讜 注讜祝 讗讞专 砖谞诪诇拽 谞注砖讛 谞讘讬诇讛, 讜谞讘诇转 注讜祝 讟讛讜专 诪讟诪讗讛 讘讘讬转 讛讘诇讬注讛. 讜讻诇 讗诇讛 诇讗 讞诇讛 注诇讬讛诐 讻诇诇 拽讚讜砖转 拽专讘谉, 讜诇讻谉 诪诇讬拽转诐 注讜砖讛 讗讜转诐 谞讘讬诇讛, 讜诪讟诪讗讬诐 讘讘讬转 讛讘诇讬注讛.


专' 讗诇讬注讝专 讗讜诪专: 讟讜诪讟讜诐 讜讗谞讚专讜讙讬谞讜住 讗讬谉 诪讟诪讗讬谉 讘讙讚讬诐 讗讘讬转 [讘讘讬转] 讛讘诇讬注讛, 砖讻谉 讞诇讛 注诇讬讛诐 拽讚讜砖转 拽专讘谉. 砖讛讬讛 专' 讗诇讬注讝专 讗讜诪专: 讻诇 诪拽讜诐 砖谞讗诪专 讘诪驻讜专砖 讘转讜专讛 讝讻专 讜谞拽讘讛 鈥� 讗转讛 诪讜爪讬讗 讟讜诪讟讜诐 讜讗谞讚专讜讙讬谞讜住 诪讘讬谞讬讛诐, 砖讟讜诪讟讜诐 讜讗谞讚专讜讙讬谞讜住 讗讬谞诐 谞讻诇诇讬诐 讘讬谞讬讛诐, 诪砖讜诐 砖讛诐 住驻拽, 讜讚讘专 讝讛 谞讻讜谉 诇讙讘讬 讘讛诪讜转, 砖讻谉 谞转驻专砖 讘转讜专讛 拽专讘谉 讝讻专 讜谞拽讬讘讛, 讗讘诇 注讜祝, 讛讜讗讬诇 讜诇讗 谞讗诪专 讘讜 讝讻专 讜谞拽讘讛, 讗诇讗 谞讗诪专 住转诐 转讜专讬诐 讜讘谞讬 讬讜谞讛, 注诇 讻谉 讗讬 [讗讬谉] 讗转讛 诪讜爪讬讗 讟讜诪讟讜诐 讜讗谞讚专讜讙讬谞讜住 诪讘讬谞讬讛诐, 讜讻砖专讬诐 讛诐. 讜诇注谞讬讬谞谞讜 专讜讗讬诐 诪讻讗谉 讻讬 专' 讗诇讬注讝专 住讘讜专 砖诇注谞讬谉 拽专讘谞讜转 讗谞讚专讜讙讬谞讜住 讗讬谞讜 谞讞砖讘 讻讝讻专 讙诪讜专.


讗诪专 专讘 谞讞诪谉 讘专 讬爪讞拽: 讗祝 讗谞谉 谞诪讬 转谞讬谞讗 [讗谞讜 讙诐 讻谉 砖谞讬谞讜] 讚讘专 讝讛 讘诪驻讜专砖 讘讘专讬讬转讗: 砖专' 讗诇讬注讝专 讗讜诪专:

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

